અગાઉ ટોસ ગુમાવ્યા બાદ પ્રથમ બેટિંગનું આમંત્રણ મળ્યા પછી વેસ્ટ ઈન્ડિઝે મજબૂત પ્રદર્શન કર્યું હતું. જોકે, કેઈરોન પોવેલ અને ચંદ્રપોલ હેમરાજની ઓપનિંગ જોડી વધુ એક વખત નિષ્ફળ રહી હતી અને તે ટીમને યોગ્ય શરૂઆત અપાવી શકી ન હતી. પોવેલ 21 રન નોંધાવીને આઉટ થયો હતો જ્યારે હેમરાજ 15 રન નોંધાવીને પેવેલિયન ભેગો થયો હતો. આ ઉપરાંત ટીમનો સૌથી અનુભવી બેટ્સમેન માર્લોન સેમ્યુઅલ્સ પણ ફ્લોપ રહ્યો હતો. ભારતીય પરિસ્થિતિમાં રમવામાં સેમ્યુઅલ્સનો અનુભવ ઘણો વધારે છે પરંતુ વર્તમાન શ્રેણીમાં તે નિષ્ફળ રહ્યો છે. સેમ્યુઅલ્સ ફક્ત નવ રન જ નોંધાવી શક્યો હતો.